ג'יימס פרוקטור נוט

ג'יימס פרוקטור נוט (באנגלית: James Proctor Knott; 29 באוגוסט 1830 – 18 ביוני 1911) שירת בבית הנבחרים של ארצות הברית מטעם מדינת קנטקי וכיהן בתפקיד מושל קנטקי ה-29 בין השנים 1883–1887.

הוא נולד בקנטקי, עבר למיזורי ב-1850 והחל שם את הקריירה הפוליטית שלו. בין השנים 1859 ל-1861 הוא כיהן בתפקיד התובע הכללי של מדינת מיזורי. במקום להישבע שבועת אמונים לממשל הפדרלי לפני פרוץ מלחמת האזרחים הוא התפטר, וכתוצאה מכך הוא הודח ונכלא לזמן קצר. הוא חזר לקנטקי ב-1863 ונבחר לבית הנבחרים של ארצות הברית. בשנת 1871, הוא נשא נאום במסגרת הצעת חוק לסבסוד פרויקט להרחבת מסילות הברזל מערבה. בנאום, הוא הזכיר את העיירה הנידחת דולות' שבמינסוטה. נאום דולות' הודפס בכמה פרסומים שהביאו להערכה לאומית של נוט. ב-1870 הוא לא עמד לבחירה מחדש, במקום זאת התמודד לתפקיד המושל ונכשל. בשנת 1875, הוא חזר לבית הנבחרים ושימש בתפקיד יושב ראש ועדת המשפט.

בשנת 1883 עזב נוט את הקונגרס, והתמודד בהצלחה על תפקיד מושל מחוז נוט. במחוז נוט הוא הצליח להעביר רפורמות חשובות בחינוך, אך נבלם בחתירתו לרפורמת מס. לאחר כהונתו כמושל, ב-1891 הוא היה ציר לוועידה החוקתית של מדינת קנטקי. ב-1892 הוא מונה לפרופסור בסנטר קולג' בדנוויל, קנטקי . ב-1894 הוא עזר לארגן את בית הספר למשפטים של הקולג'. עד 1902 הוא שימש כדיקן בית הספר למשפטים, עד שמחלה אילצה אותו לפרוש. הוא מת בביתו בלבנון, קנטקי ב-18 ביוני 1911.

== ילדות וחינוך ==
ב-29 באוגוסט 1830 ג'יימס פרוקטור נוט נולד ב-רייוויק , שבמחוז מריון , קנטקי,<ref name="congbio">"J. Proctor Knott"</ref> לג'וזף פרסי ומריה אירווין (מקאלרוי) נוט.<ref name="harrison522">Harrison, p. 522</ref> הוא חונך על ידי אביו מגיל צעיר, ולאחר מכן למד בבתי ספר ציבוריים במחוזות מריון ושלבי.<ref name="nga">"Kentucky Governor James Proctor Knott"</ref><ref name="powell66">Powell, p. 66</ref> ב-1846 החל ללמוד משפטים.<ref name="powell66" /> במאי 1850, הוא עבר למחוז ממפיס, שבמדינת מיזורי, שם התקבל ללשכת עורכי הדין. בשנת 1951 החל לעסוק בעריכת דין.<ref name="congbio" /> הוא שירת גם במשרדי בית המשפט המחוזי של מחוז ממפיס.<ref name="powell66" />

ב-17 בנובמבר 1852, נוט התחתן עם מרי אי. פורמן. באוגוסט 1853, פורמן מתה במהלך לידת ילדם הראשון<ref name="powell66" /> ב-14 בינואר 1858 נוט התחתן בשנית, עם בת דודתו, שרה ר' מקלרוי.<ref name="harrison522" />

== קריירה פוליטית ==
בשנת 1857 החלה הקריירה הפוליטית של נוט כאשר הוא נבחר לייצג את מחוז סקוטלנד, מיזורי בבית הנבחרים של מיזורי. הוא כיהן כיו"ר ועדת המשפט וניהל את דיוני ההדחה כנגד השופט אלברט ג'קסון.<ref name="powell66" /> באוגוסט 1858 נוט התפטר ממושבו בבית המחוקקים כדי לקבל את מינוי מושל מיזורי במקום רוברט מ. סטיוארט.<ref name="powell66" /> בשנת 1860, הוא נבחר לתקופת כהונה מלאה בתפקיד התובע הכללי של מדינת מיזורי.

בינואר 1861, מיזורי כינסה ועידה כדי לקבוע אם היא תלך בעקבות מדינות אחרות התומכות בעבדות ותתנתק מהאיחוד של מדינות ארצות הברית. נוט היה בעד הפרישה מהאיחוד.<ref name="powell66" /> העמדה להישאר באיחוד גברה בוועידה ברוב של 80,000 קולות.<ref name="powell66" /> על כן נוט התפטר מתפקידו כתובע הכללי במקום להישבע שבועת אמונים הנדרשת על ידי הממשלה הפדרלית.<ref name="powell66" /> כתוצאה מסירובו נמנע ממנו לשרת במדינת מיזורי ובנוסף הוא נכלא לזמן קצר.<ref name="powell66" />

ב-1863, חזר נוט לקנטקי ופתח מחדש את משרד עריכת הדין שלו בעיר לבנון. בשנת 1867 הוא נבחר לנציג המפלגה הדמוקרטית לבית הנבחרים של ארצות הברית.<ref name="congbio" /> כמחוקק, הוא התנגד לסדר היום אודות תקופת השיקום שהציעו הרפובליקנים הרדיקליים ולאשרור התיקונים הארבעה עשר והחמישה עשר בחוקה.<ref name="dod31">Tapp in Decades of Discord, p. 33</ref> בשנת 1870 הוא נבחר מחדש לכהונה שנייה.<ref name="congbio" />

הפעולה הבולטת ביותר של נוט כמחוקק התרחשה לקראת סיום תפקידו הראשון בקונגרס. ב-27 בינואר 1871, הוא נשא נאום סאטירי שלעג להצעת חוק שהייתה מיועדת להעניק חמישים ושבע מענקי קרקע והקלות כספיות לחברת מסילות הברזל כדי לקדם את פרויקט התרחבותן מערבה.<ref name="harrison273">Harrison, p. 273</ref> בנאום, נוט בחן את המסילה שהציעו בייפילד וסנט קרויקס<ref name="npshistory/sacn/hrs/chap3"></ref> מנהר סנט קרואה לדולות' כדי להבהיר את דבריו,<ref name="harrison273" /> הוא לעג למרחק של העיירה ולצורך במסילת ברזל אליה. בהתייחסו שוב ושוב למפה הוא שאל, היכן נמצא דולות'?<ref name="harrison273" /> בעקבות הנאום, הצעת חוק הרכבת נדחתה על ידי הקונגרס.<ref name="harrison273" />

נאומו של נוט, המכונה Duluth! או The Untold Delights of Duluth, הביאו לנוט הערכה לאומית והעתקים של הנאום הודפסו ונמכרו.<ref name="americanheritage/untold-delights-duluth"></ref><ref name="alfgon.geo/duluth"></ref><ref name="jstor/20175828"></ref><ref name="jstor/23377583"></ref><ref name="nyhistory/untold-delights-duluth"></ref> תושבי דולות' ככל הנראה לא נעלבו מהנאום.<ref name="harrison273" /> ב-1894 שולבה מסילה לעיר שליד דולות' בשם "פרוקטורנוט"; בשנת 1904, העיר אימצה את שמה הנוכחי של פרוקטור שבמינסוטה .<ref name="upham533">Upham, p. 533</ref><ref name="startribune/471175083/"></ref>

בשנת 1871, הגיש נוט מועמדות למשרת מושל קנטקי, אך הוא הפסיד במרוץ למועמדות לטובת חבר המפלגה הדמוקרטית פרסטון לסלי.<ref name="dod37">Tapp in Decades of Discord, p. 37</ref> ב-1875 נוט נבחר מחדש לבית הנבחרים, וכיהן ארבע קדנציות רצופות. הוא עמד בראש ועדת המשפט של בית הנבחרים בשלושת הקדנציות הראשונות.<ref name="congbio" /> בשנת 1876, הוא מונה לאחד ממנהלי תהליך ההדחה כנגד מזכיר המלחמה של ארצות הברית לשעבר ויליאם וו. בלקנאפ.<ref name="congbio" />

=== מושל קנטקי ===
ג'יימס פרוקטור נוט בשנת 1886
בשנת 1883 נוט היה אחד ממספר מועמדים שרצו לתפקיד מושל קנטקי מטעם המפלגה הדמוקרטית. בין המועמדים הבולטים הנוספים נכללו, חבר הקונגרס תומאס לורנס ג'ונס, הגנרל לשעבר של קונפדרציית המדינות של אמריקה סיימון בוליבר באקנר, השופט ג'ון ס. אוסלי וראש עיריית לואיוויל, צ'ארלס דונלד ג'ייקוב. ההצבעה החלה ב-16 במאי 1883, כאשר ג'ונס הוביל מבחינת מספר הקולות, אך לא הצליח להשיג רוב. לאחר מניין ארבע קלפיות, ג'ייקוב הסיר את שמו ונוט עבר להוביל. למחרת, אוסלי עזב את המרוץ ונוט הרחיב את הפער בהובלה. אף על פי שבאקנר נשאר במרוץ, המרוץ הגיע לשלב שבו ג'ונס ונוט נשארו אחרונים. צירים ממחוז אוון עברו לטובת נוט, ומחוזות אחרים הלכו בעקבותיהם במהרה. ג'ונס פרש, ונוט נשאר מועמד יחיד פה אחד.<ref name="dod213">Tapp in Decades of Discord, p. 213</ref>

בבחירות הכלליות, נוט ניצח את תומאס ז. מורו הרפובליקני, בהפרש של כ-45,000 קולות. בתקופת כהונתו נוט ביקש מהמחוקקים לבצע רפורמה יסודית במערכת המס של המדינה, אך תגובתם היחידה של המחוקקים הייתה יצירת ועדת שוויון שתפקידה לבצע שומות מס שוויוניות.<ref name="harrison522" /> המחוקקים גם סירבו להעניק לוועדת הרכבת את כל הסמכויות שביקש נוט.<ref name="harrison522" />

היוזמות המוצלחות ביותר של נוט היו בתחום החינוך. בהנהגתו הקימה מדינת קנטקי בפרנקפורט את בית הספר הרגיל לאפרו-אמריקאים, את אוניברסיטת המדינה של קנטקי ויצרה את ארגון המורים הממלכתי. חקיקה חדשה פירטה, לראשונה בתולדות מדינת קינטקי, את החובות והאחריות של מחנכים, מנהלים ומועצות בתי ספר.

הכישלונות העיקריים של נוט היו במיגור הפשיעה, מפני שמהומות המשיכו להשתולל במדינה. הצפיפות בבתי הכלא גרמה לנוט להפעיל את כוח החנינה שלו באופן ליברלי.<ref name="ireland17">Ireland, p. 117</ref>

== שנות חייו המאוחרות ומותו ==
קברו של נוט בלבנון
לאחר כהונתו כמושל, המשיך נוט לעסוק בעריכת דין בבירה פרנקפורט. הוא דחה שני מינויים נפרדים שהציע לו הנשיא גרובר קליבלנד. המנוי הראשון היה להיות המושל הטריטוריאלי של הוואי; המינוי השני היה מינוי לוועדת המסחר הבין-מדינתית.<ref name="nga" /> בין השנים 1887 ו-1888 נוט שימש כעוזר מיוחד של התובע הכללי של מדינת קנטקי ובשנת 1891 הוא נבחר כציר לוועידה החוקתית של המדינה.<ref name="harrison522" />

בשנת 1892 נוט השלים לימודים לתואר פרופסור לאזרחות ולכלכלה בסנטר קולג' בדנוויל, קנטקי. ב-1894 ייסדו נוט ונשיא המרכז, ויליאם סי. יאנג, מחלקה למשפטים בקולג'; נוט הפך לדיקן הראשון של המחלקה. ב-1902 מחלה אילצה אותו לפרוש. הוא נפטר בעיר לבנון ב-18 ביוני 1911, ונקבר בבית העלמין ריידר, בלבנון.<ref name="congbio" /> מחוז נוט, קנטקי הוקם בשנת 1884 ונקרא לכבודו ועל שמו.<ref name="powell66" />

== ביבליוגרפיה ==
<div class="mw-content-ltr">
*
*
*
*
*
*
</div>

== לקריאה נוספת ==
<div class="mw-content-ltr">
* 
</div>

== קישורים חיצוניים ==

* [https://www.findagrave.com/memorial/7391329/james-proctor-knott אודות נוט באתר findagrave]
* 
* [https://bioguide.congress.gov/search/bio/K000290 הביוגרפיה של ג'יימס פרוקטור נוט באתר הקונגרס האמריקאי]
* 
* 

== הערות שוליים ==

קטגוריה:התובעים הכלליים של מיזורי
קטגוריה:פוליטיקאים אמריקאים
קטגוריה:מושלי קנטקי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מקנטקי
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת קנטקי
קטגוריה:עורכי דין אמריקאים
קטגוריה:חברי האספה הכללית של קנטקי
קטגוריה:תובעים אמריקאים
קטגוריה:אמריקאים שנולדו ב-1830
קטגוריה:אמריקאים שנפטרו ב-1911